angucap suka sokur ring Pangeran, dados manawi miturut kawontênanipun môngsa rêkaos punika, manawi pamarentah ingkang wajib botên kaparêng tumuntên anggalih, kula anguwatosakên sangêt ambokmanawi ngantos wontên kadadosan kados atur kula kasêbut nginggil, botên sanès tamtu namung badhe damêl mloroting ajinipun para santana dalêm saumumipun, sagêd ugi anggêgèndèng sudaning kaluhuran dalêm gusti pêpundhèn kita ingkang sinuhun. Mila manawi atur kula punika lêrês sarta maidahi sadayanipun, punapa botên langkung prayogi lajêng tumuntên wontên panggalihanipun parentah ingkang wajib. Saking anggèn kula ngiyatakên dhatêng atur kula, manawi wontên santana dalêm nêmaha ngêmuli kados atur kula kasêbut nginggil, manawi papriksanipun sampun cêtha lêrês jarag nyemah dhatêng kawula ingkang sampun anggadhahi prakawis, pun santana wau kajabuda ampilanipun pikukuh botên kanthi urmat, malah manawi pêrlu kaprakawis pisan§ Wah, bok sampun rosa-rosa, upami ingkang nindakakên purlopêh ondêrsuk kemawon anliti, rumiyin pundi anggèning imah-imah santana dalêm, kalihan anggèning kenging prakawis, kados sampun cêkap. Red. sabab inggih namung ngawekani sampun ngantos angsal sasêbutan, santana kêna kanggo piranti ambodhokake pamarentah, sarta sanès- sanèsipun ingkang botên kalihan kamirêngakên ing talinganipun para santana. Ambokmanawi atur kula cêkap samantên kemawon, namung saking panyuwun kula sarèhning kula punika bangsaning warga unyik, sampun tamtu kemawon sasêrêpan kula dèrèng sapintêna, amila wontêna kêparêngipun para warganing Narpawandawa utawi ingkang kaparêng anggalih, amêwahi murih saya langkung